N-Tester BT kan enkelt beskrives som en klorofyll- eller ”grønnfargemåler”. Prinsippet er enkelt. En lysdiode sender en lysstråle gjennom bladet og en fotocelle måler hvor mye av lyset som absorberes. Jo mer lys som stoppes av bladet, desto større er bladets klorofyllinnhold, som i neste omgang er et mål på N-innholdet.
Absorbansen oversettes til en tallverdi som kalles N-Testerverdi. Et høyt tall indikerer et bra N-innhold, som da i neste omgang gir anbefaling om en lav N-mengde ved delgjødsling eventuelt at delgjødsling ikke er nødvendig. En lav N-Testerverdi betyr på den annen side at anbefalingen blir en større N-mengde.
(Ettersom N-Tester BT gir et bilde på status ved måletidspunktet, anbefaler vi at man måler åkeren uka før planlagt gjødsling og gjentar etter noen dager for å se om plantene blir grønnere eller om de er i ferd med å miste farge. Dette gir informasjon om N-tilgangen fra jorda, og er til hjelp om man skal redusere eller øke gjødslingen i forhold til anbefalingen N-Tester BT gir.)
Her finner du N-Tester BT-manualen (pdf, 3.3MB)